stanford-oval/wikipedia huggingface dataset:
เดอะบีเอ็มเจ
เนื้อหา

วารสารสนับสนุนเวชปฏิบัติอิงหลักฐาน (evidence-based medicine) พิมพ์ทั้งงานวิจัยและงานทบทวนทางคลินิก (clinical review) ความก้าวหน้าทางการแพทย์เร็ว ๆ นี้ มุมมองของบรรณาธิการ และอื่น ๆ
วารสารมีฉบับที่มีประเด็นเกี่ยวกับเรื่องโดยเฉพาะ (theme issue) ทุก ๆ ปี ซึ่งวารสารจะพิมพ์งานวิจัยและงานทบทวนวรรณกรรมเกี่ยวกับเรื่องที่เป็นประเด็น ธีมที่นิยมในไม่กี่ปีที่ผ่านมารวมทั้ง สุขภาพในแอฟริกา การจัดการโรคเรื้อรัง[เมื่อไร?] และความจากทั่วโลกเรื่องความหายนะจากโรคเอดส์[ต้องการอ้างอิง]
มีฉบับคริสต์มาสพิเศษทุก ๆ ปี พิมพ์ในวันศุกร์ก่อนวันคริสต์มาส เป็นฉบับที่รู้จักกันในฐานที่มีบทความงานวิจัยที่ใช้วิธีการทางวิทยาการแบบเคร่งครัดเพื่อตรวจสอบปัญหาการแพทย์ที่ไม่ใช่เป็นเรื่องจริงจัง
ผลที่ได้บ่อยครั้งเป็นความขบขันที่รายงานอย่างกว้างขวางในสื่อมวลชน
ฉบับต่าง ๆ

วารสารโดยหลักเป็นวารสารออนไลน์ และเป็นเว็บไซท์วารสารเดียวที่มีเนื้อหาสมบูรณ์สำหรับบทความทุกบทความ แต่ว่า ก็มีฉบับพิมพ์ด้วยที่มีเป้าหมายเป็นกลุ่มต่าง ๆ โดยมีเนื้อหาต่าง ๆ กัน ซึ่งบางครั้งเป็นแบบย่อ และมีโฆษณาที่ต่าง ๆ กัน
ฉบับพิมพ์รวมทั้ง
General Practice (รายสัปดาห์) สำหรับหมอทั่วไป
Clinical Research (รายสัปดาห์) สำหรับหมอโรงพยาบาล
Academic (รายเดือน) สำหรับสถาบัน นักวิจัย และนักวิชาการทางการแพทย์
นอกจากนั้นแล้ว ยังมีฉบับพื้นที่ที่เป็นฉบับแปล
และก็ยังมี Student BMJ ซึ่งเป็นแหล่งข้อมูลออนไลน์สำหรับนักศึกษาแพทย์ หมอใหม่ และผู้ที่กำลังสมัครเข้ามหาวิทยาลัยแพทย์ โดยพิมพ์ 3 ครั้งต่อปี
มีชุมชนออนไลน์ที่มีสมาชิกทั่วโลก คือ Doc2Doc
การดำเนินการ

วารสารมีระบบการทบทวนโดยผู้รู้เสมอกันแบบเปิด (open peer review) ที่ผู้เขียนจะรู้ว่าใครเป็นคนทบทวนต้นฉบับของตน บทความดั้งเดิมประมาณครึ่งหนึ่งจะถูกปฏิเสธโดยการทบทวนภายใน
ผู้เชี่ยวชาญภายนอกจะเป็นผู้ทบทวนต้นฉบับที่ได้รับเลือกเพื่อทบทวนโดยผู้รู้เสมอกันในส่วนเบื้องต้น ผู้จะแสดงความสำคัญและความเหมาะสมในการตีพิมพ์ของต้นฉบับ ก่อนที่คณะบรรณาธิการจะตัดสินใจว่าจะพิมพ์บทความไหน
อัตราการพิมพ์ต้นฉบับน้อยกว่า 7 เปอร์เซ็นต์สำหรับงานวิจัยดั้งเดิม
ดัชนีและการอ้างอิง

วารสารอยู่ในดัชนีสำคัญ ๆ รวมทั้ง PubMed, MEDLINE, EBSCO และ Science Citation Index
วารสารไม่เห็นด้วยมานานเกี่ยวกับการใช้ปัจจัยกระทบ (impact factor) อย่าง ๆ ผิดในการตัดสินให้เงินทุนงานวิจัย และการค้นหาเลือกรับนักวิจัยของสถาบันวิชาการ
วารสาร 5 วารสารที่อ้างอิง The BMJ มากที่สุดโดยปี 2551 คือ  The BMJ, Cochrane Database of Systematic Reviews, The Lancet, BMC Public Health และ BMC Health Services Research
ส่วนวารสาร 5 วารสารที่บทความของ The BMJ อ้างอิงมากที่สุดก็คือ The BMJ, The Lancet, The New England Journal of Medicine, Journal of the American Medical Association และ Cochrane Database of Systematic Reviews
ดัชนีและการอ้างอิง > บทความที่อ้างอิงมากที่สุด

ตาม Web of Science ซึ่งเป็นบริการดัชนี
บทความต่อไปนี้ของวารสารมีการอ้างอิงมากที่สุด โดยปี 2553 คือ
Cole, TJ; Bellizzi, MC; Flegal, KM; Dietz, WH (2000). "Establishing a standard definition for child overweight and obesity worldwide: international survey" [การกำหนดนิยามของสภาวะน้ำหนักเกินและโรคอ้วนของเด็กทั่วโลก - งานสำรวจนานาชาติ]. British Medical Journal. 320 (7244): 1240–1243. doi:10.1136/bmj.320.7244.1240. PMC 27365. PMID 10797032.{{cite journal}}:  CS1 maint: multiple names: authors list (ลิงก์)
Baigent, C; Sudlow, C; Collins, R; Peto, R (2002). "Collaborative meta-analysis of randomised trials of antiplatelet therapy for prevention of death, myocardial infarction, and stroke in high risk patients". British Medical Journal. 324 (7329): 71–86. doi:10.1136/bmj.324.7329.71. PMC 64503. PMID 11786451.{{cite journal}}:  CS1 maint: multiple names: authors list (ลิงก์)
Stratton, IM; Adler, AI; Neil, HAW; Matthews, DR; Manley, SE; Cull, CA; Hadden, D; Turner, RC; Holman, RR (2000). "Association of glycaemia with macrovascular and microvascular complications of type 2 diabetes (UKPDS 35) : prospective observational study". British Medical Journal. 321 (7258): 405–412. doi:10.1136/bmj.321.7258.405. PMC 27454. PMID 10938048.{{cite journal}}:  CS1 maint: multiple names: authors list (ลิงก์)
ดัชนีและการอ้างอิง > บทความที่ดูมากที่สุด

โดยปี 2557 บทความที่เปิดดูมากที่สุดบทเว็บไซท์ของวารสารคือ
เว็บไซท์และนโยบายการเข้าถึง

วารสารเปิดออนไลน์อย่างสมบูรณ์ในปี 2538 และเก็บไฟล์อย่างถาวรบนเว็บ
จุดสนใจหลักรวมทั้งเนื้อหาที่มีในฉบับพิมพ์ สิ่งสนับสนุนบทความงานวิจัยดั้งเดิม ข่าวเพิ่มเติม และจดหมายอิเล็กทรอนิกส์ที่ส่งไปหาบรรณาธิการ
วารสารมีนโยบายที่จะพิมพ์จดหมายอิเล็กทรอนิกส์ที่ส่งไปหาวารสารโดยมาก เป็นนโยบายที่เรียกว่า Rapid Responses
ซึ่งทำเหมือนกับเว็บบอร์ดที่มีคนดูแล
โดยเดือนมกราคม 2556 มีจดหมายกว่า 88,500 ฉบับที่โพสต์ในเว็บของวารสาร
ข้อความที่โพสต์มีการตรวจกลั่นกรองในเรื่องเนื้อหาที่หมิ่นประมาทหรือหยาบคาย แต่ว่า คนที่โพสต์ข้อความจะได้คำเตือนว่า หลังจากที่โพ้สต์ข้อความ จะไม่มีสิทธิลบหรือแก้ไขโพ้สต์
ตั้งแต่ปี 2542 เนื้อหาทั้งหมดของวารสารเข้าถึงได้ฟรีออน์ไลน์ แต่ตั้งแต่เดือนมกราคม 2549 การเข้าถึงเนื้อหาที่เพิ่มคุณค่า รวมทั้งการทบทวนทางคลินิก (clinical reviews) และบทความบรรณาธิการ จะต้องสมัครเป็นสมาชิก
แต่ว่า ผู้ที่เข้าดูเว็บจากประเทศที่ยากจนสามารถเข้าถึงเนื้อหาฟรีได้ทั้งหมด โดยเป็นส่วนของโครงการ HINARI แต่ไม่รวมประเทศไทยในปี 2559
วันที่ 14 ตุลาคม 2551 วารสารประกาศว่าจะเปลี่ยนเป็นวารสารที่เปิดให้เข้าถึงได้อย่างเสรี
แต่นี่หมายถึงงานวิจัยเท่านั้น
สำหรับบทความประเภทอื่น จะต้องเป็นสมาชิก
บริการอื่น ๆ

วารสารมีบริการฟรีส่งข้อความแจ้ง คือ
มีอะไรใหม่ออนไลน์ (what’s new online) (UK/US/India/International editions) - เนื้อหาสรุปข่าวการแพทย์ งานวิจัยล่าสุด วิดีโอ บล็อก และข้อคิดเห็นของบรรณาธิการ
สิ่งที่บรรณาธิการเลือก (editor’s choice): หัวหน้าบรรณาธิการคือ พญ.ก็อดลี่นำเสนองานวิจัยล่าสุด ข่าวการแพทย์ ความเห็น และการศึกษาที่เลือกสรรแต่ละอาทิตย์
สารบัญ (table of contents) (รายวันหรือรายสัปดาห์) ลิงก์ไปยังบทความล่าสุดของวารสาร
ข่าวแจก (press releases)
แอปพลิเคชันสำหรับไอแพด

ในเดือนมกราคม 2554 วารสารเริ่มให้ใช้แอปพลิเคชันสำหรับไอแพดที่แสดงเนื้อหาของวารสาร โดยรวมงานวิจัย ข้อคิดเห็น การศึกษา ข่าว บล็อก พอดแคสต์ และวิดีโอ ที่เลือกสรรจากที่จะปรากฏบนเว็บไซท์
ดูเพิ่ม

วารสารการแพทย์นิวอิงแลนด์ เป็นวารสารการแพทย์ทั่วไปที่มีปัจจัยกระทบอันดับ 1
เดอะแลนซิต เป็นวารสารการแพทย์ทั่วไปที่มีปัจจัยกระทบอันดับ 2
JAMA เป็นวารสารการแพทย์ทั่วไปที่มีปัจจัยกระทบอันดับ 3
แหล่งข้อมูลอื่น

เว็บไซต์ทางการ
Online archive
Doc2Doc เก็บถาวร 15 มิถุนายน 2016 ที่ เวย์แบ็กแมชชีน
Alerts
สถิติการจัดการยาสลบในแผนกจักษุ โรงพยาบาลกายส์
หลอดกึ่งวงกลม

| หลอดกึ่งวงกลม  (Semicircular canals/ducts) |
| --- | --- |
หูชั้นใน - หลอดกึ่งวงกลมอยู่ทางด้านซ้าย
ภาพหูชั้นในแสดงหลอดกึ่งวงกลม, เซลล์ขน, ampulla, cupula, เส้นประสาท vestibular, และน้ำ
รายละเอียด
หลอดเลือดแดง: stylomastoid artery, labyrinthine artery
ตัวระบุ
ภาษาละติน: canalis semicircularis
MeSH: D012665
TA98: A15.3.03.015
TA2: 6954
FMA: 60186
อภิธานศัพท์กายวิภาคศาสตร์[แก้ไขบนวิกิสนเทศ]
หลอดกึ่งวงกลม
(อังกฤษ: semicircular canal, semicircular duct)
เป็นท่อกึ่งวงกลม 3 ท่อที่เชื่อมต่อกันภายในหูชั้นในแต่ละข้าง
คือ
หลอดกึ่งวงกลมด้านข้าง (lateral) หรือ หลอดกึ่งวงกลมแนวนอน (horizontal)
หลอดกึ่งวงกลมด้านหน้า (anterior) หรือ หลอดกึ่งวงกลมด้านบน (superior)
หลอดกึ่งวงกลมด้านหลัง (posterior) หรือ หลอดกึ่งวงกลมด้านล่าง (inferior)
ระบบหลอดกึ่งวงกลมตรวจจับการเคลื่อนไหวแบบหมุนไม่ว่าจะเป็นแบบเคลื่อนไหวเอง หรือการเคลื่อนไหวเนื่องจากปัจจัยภายนอก เป็นส่วนของระบบการทรงตัว โดยมีหลอดกึ่งวงกลม (semicircular canal) เป็นองค์ประกอบหลัก
หลอดกึ่งวงกลมทำให้สามารถรู้สึกการเคลื่อนไหวในเชิงหมุนได้ เช่น เก้าอี้หมุน การเลี้ยวซ้ายขวา ก้มเก็บของ นอนตะแคง เป็นต้น
โครงสร้าง

หลอดกึ่งวงกลมเป็นองค์ประกอบของกระดูกห้องหูชั้นใน (bony labyrinth)
ที่สุดด้านหนึ่งของหลอดเป็นถุงพองที่เรียกว่า กระเปาะกระดูก (osseous ampulla) ซึ่งมีเส้นผ่านศูนย์กลางใหญ่กว่าหลอดเองเกินสองเท่า
กระเปาะแต่ละอันจะมีสันกระเปาะ (crista ampullaris) ซึ่งประกอบด้วยถุงหุ้ม/แคปซูลคล้ายวุ้นที่เรียกว่า cupula และเซลล์ขนพร้อมกับเซลล์ค้ำจุนจำนวนหนึ่ง โดยเซลล์ขนแต่ละเซลล์จะมีขนแบบ stereocilia หลายเส้นและ kinocilium หนึ่งเส้นฝังอยู่ใน cupula
หลอดกึ่งวงกลมด้านหน้าและด้านหลังมีวงโค้งขึ้นไปในแนวตั้งและวางตั้งฉากกับกันและกัน ทั้งหลอดกึ่งวงกลมด้านหน้าและด้านหลังตั้งเป็นมุม 45 องศา กับระนาบแบ่งหน้าหลัง (frontal) และระนาบแบ่งซ้ายขวา (sagittal) หลอดกึ่งวงกลมด้านข้างมีวงโค้งไปทางข้าง ๆ โดยทำมุม 30 องศากับระนาบแนวนอน (horizontal) ทิศทางที่ต่าง ๆ กันเช่นนี้ทำให้สามารถตรวจจับการหมุนศีรษะในระนาบต่าง ๆ กัน โดยหลอดแต่ละอันจะไวต่อการหมุนสูงสุดในระนาบของตน ๆ
หลอดแนวนอนจะตรวจจับความเร่งเชิงมุมเมื่อหมุนศีรษะ และหลอดหน้าและหลอดหลัง (ซึ่งรวมกันบางครั้งเรียกว่าหลอดแนวตั้ง) จะตรวจจับการขยับศีรษะในแนวตั้งไม่ว่าจะเป็นด้านขึ้นหรือลง
เมื่อศีรษะเปลี่ยนตำแหน่ง ของเหลวคือ endolymph ที่เต็มอยู่ในหลอดจะล้าหลังเพราะความเฉื่อย แล้วดันที่ cupula ซึ่งเบนขนของเซลล์ขน
เซลล์ขนก็จะส่งกระแสประสาทไปยังสมองว่า กำลังเกิดความเร่ง
แต่ถ้าการเคลื่อนไหวเป็นไปอย่างต่อเนื่อง ในที่สุด endolymph ก็จะตามหลอดทัน แล้วการกระตุ้นเซลล์ขนก็จะหยุดลง
ส่วนสุดของท่อจะเปิดเข้าไปในโพรงหูในบรรดาช่อง 5 ช่อง โดยมีช่องร่วมกันช่องหนึ่งระหว่างท่อ 2 ท่อ และเป็นโพรงที่เชื่อมกับ utricle
ในสปีชีส์สัตว์เลี้ยงลูกด้วยนมต่าง ๆ ขนาดของหลอดกึ่งวงกลมจะสัมพันธ์กับการเคลื่อนไหวของสัตว์
โดยเฉพาะก็คือ สปีชีส์ที่คล่องแคล่วและเคลื่อนไหวเร็วแบบสะบัด ๆ จะมีหลอดที่ใหญ่กว่าเทียบกับขนาดตัว ไม่เหมือนสัตว์ที่เคลื่อนไหวช้ากว่า
โครงสร้าง > หลอดกึ่งวงกลมแนวนอน

หลอดกึ่งวงกลมแนวนอน (horizontal) หรือ หลอดกึ่งวงกลมด้านข้าง (lateral) เป็นท่อสั้นสุดในบรรดาท่อ 3 ท่อในระบบการทรงตัว
ของเหลวในหลอดจะเคลื่อนตามการหมุนศีรษะรอบแกนตั้ง (คือ คอ) คือหมุนในระนาบตามขวาง (transverse plane)
ตัวอย่างก็คือ หมุนศีรษะมองซ้ายมองขวาก่อนจะข้ามถนน
เป็นท่อยาวประมาณ 12-15 มม. และโค้งไปตามแนวนอนไปทางด้านหลังและด้านข้าง
ท่อกึ่งวงกลมแต่ละท่อจะตั้งฉากกับท่อทั้งสองที่เหลือ
ส่วนสุดที่เป็นกระเปาะ (ampulla) ของมันอยู่ที่มุมบนส่วนข้าง (lateral) ของโพรงหู (vestibule) เหนือช่องรูปไข่เล็กน้อย เป็นจุดที่มันเปิดเป็นช่องใกล้ ๆ กับส่วนสุดที่เป็นกระเปาะของหลอดด้านบน
ส่วนสุดอีกข้างหนึ่งของหลอดเปิดเป็นช่องที่ด้านบนส่วนหลังของโพรงหู
หลอดด้านข้างของหูหนึ่งแทบจะอยู่ในระนาบเดียวกันกับของหูอีกข้างหนึ่ง
เทียบกับหลอดด้านบนของหูหนึ่ง ที่แทบจะอยู่ในระนาบเดียวกันกับหลอดด้านล่างของอีกข้างหนึ่ง
โครงสร้าง > หลอดกึ่งวงกลมด้านบน

หลอดกึ่งวงกลมด้านหน้า (anterior) หรือ หลอดกึ่งวงกลมด้านบน (superior) เป็นส่วนของระบบการทรงตัวที่ตรวจจับการหมุนศีรษะรอบแกนส่วนข้าง (lateral axis) หรือกล่าวอีกอย่างก็คือ การหมุนในระนาบแบ่งซ้ายขวา (sagittal)
ยกตัวอย่างเช่น เมื่อผงกศีรษะ
หลอดยาวประมาณ 15-20 มม. โค้งขึ้นไปในแนวตั้ง และตั้งขวางแกนยาวของกระดูก petrous part of the temporal bone โดยจะโค้งเป็นวงกลมที่ผิวด้านหน้าของกระดูก
เป็นรูปวงกลมเต็ม 2/3
ส่วนสุดด้านข้าง (lateral) มีกระเปาะ โดยเปิดเข้าไปในส่วนบนของโพรงหู
ส่วนสุดอีกด้านรวมเข้ากับส่วนบนของหลอดด้านล่างกลายเป็น crus commune ซึ่งเปิดเข้าไปที่ด้านบนส่วนใน (medial) ของโพรงหู
โครงสร้าง > หลอดกึ่งวงกลมด้านล่าง

หลอดกึ่งวงกลมด้านหลัง (posterior) หรือ หลอดกึ่งวงกลมด้านล่าง (inferior) เป็นส่วนของกระดูกห้องหูชั้นใน เป็นส่วนของระบบการทรงตัว ที่ตรวจจับการหมุนศีรษะรอบแกนซ้ายขวา หรือกล่าวอีกอย่างในระนาบแบ่งหน้าหลัง (coronal)
ยกตัวอย่างเช่น เมื่อขยับศีรษะไปแตะกับไหล่ หรือเมื่อตีลังกาแบบล้อเกวียน
มันโค้งขึ้นด้านบนไปทางด้านหลัง โดยเกือบขนานกับผิวด้านหลังของกระดูก Petrous part of the temporal bone
และท่อ vestibular aqueduct จะอยู่ติดกับส่วนด้านใน (medial) ของมัน
มันเป็นท่อยาวสุดในบรรดา 3 ท่อ คือยาว 18-22 มม.
ส่วนสุดด้านล่างที่เป็นกระเปาะจะเปิดเข้าไปในส่วนล่างข้างหลังของโพรงหู ส่วนสุดด้านบนเปิดเข้าไปใน crus commune
โครงสร้าง > พัฒนาการ

งานศึกษาปี 2009 แสดงบทบาทวิกฤตของยีน/โปรตีน BMP 2b (bone morphogenetic protein 2) ในระยะหลังของการเกิดสัณฐาน (morphogenesis) ของหลอดครึ่งวงกลมในหูชั้นในของปลาม้าลาย
โดยคาดว่า บทบาทเช่นนี้น่าจะสงวนข้ามสปีชีส์สัตว์มีกระดูกสันหลังต่าง ๆ
หน้าที่

หลอดครึ่งวงกลมให้ข้อมูลความรู้สึกเกี่ยวกับการเคลื่อนไหวแบบหมุน
ซึ่งเหมือนกับแกนหลักที่ใช้ในการบินรวมทั้งความลาดเอียง/ความก้มเงย (pitch) ความเอียงข้าง/การหมุน (roll) และความหันเห (yaw)
ท่อแต่ละท่อเต็มไปด้วยน้ำที่เรียกว่า endolymph โดยมีหน่วยตรวจับความเคลื่อนไหวภายในน้ำนี้
คือที่ปลายทั้งสองของแต่ละท่อ กระดูกของท่อจะขยายออกเปิดเข้าเชื่อมกับ utricle โดยมีถุงพองที่ปลายด้านหนึ่งซึ่งเรียกว่า osseous ampullae (กระเปาะกระดูก)
ภายในกระเปาะ จะมีเนินเซลล์ขนพร้อมกับเซลล์ค้ำจุนที่เรียนกว่า crista ampullaris (สันกระเปาะ)
เซลล์ขนจะมีส่วนยื่น (คือขน) จากไซโทพลาซึมไปยังผิวส่วนยอดที่เรียกว่า stereocilia ซึ่งฝังอยู่ในโครงสร้างคล้ายวุ้นที่เรียกว่า cupula
เมื่อศีรษะหมุน ท่อก็จะหมุนด้วย แต่น้ำ endolymph จะล้าหลังเพราะความเฉื่อย
ซึ่งเบน cupula และงอ stereocilia ที่อยู่ภายใน
การงอ stereocilia จะเปลี่ยนการส่งกระแสประสาทไปยังสมอง
แต่หลังจาก 25-30 วินาทีที่การเคลื่อนไหวคงตัว น้ำก็จะปรับตามหลอดทัน ดังนั้น จึงยุติการเบน cupula ทำให้ไม่รู้สึกถึงแรงเร่งอีกต่อไป
ความโน้มถ่วงจำเพาะ (specific gravity) ของ cupula จะเท่า ๆ กับน้ำ endolymph ที่อยู่รอบ ๆ 
ดังนั้น แรงโน้มถ่วงจึงไม่มีผลกับมัน ไม่เหมือนกับ otolithic membrane ของ utricle และ saccule
แต่เหมือนกับเซลล์ขนที่ macula ใน utricle และ saccule เซลล์ขนที่สันกระเปาะก็จะลดขั้วเหมือนกันเมื่อ stereocilia เบนไปทางขนยาวสุดคือคิโนซิเลียม
ส่วนการเบนไปในทิศตรงกันข้ามจะทำให้เซลล์เพิ่มขั้ว เป็นการยับยั้งการส่งกระแสประสาท
ในหลอดด้านข้าง การไหลของ endolymph เข้าไปในกระเปาะ (จากส่วนต่อกับ utricle) จะเร้าเซลล์ขน เทียบกับหลอดด้านหน้าและหลัง ซึ่งการไหลออกจากกระเปาะ (เข้าไปในส่วนต่อกับ utricle) จะเป็นการเร้าเซลล์ขน
ในการบิน การปรับตัวได้ของน้ำเป็นเหตุส่วนหนึ่งของการแปลสิ่งเร้าผิดที่เรียกว่า "the leans" (การเอียง) ที่นักบินมักประสบ
คือเมื่อนักบินเลี้ยวเครื่องบิน เซลล์ขนในหลอดกึ่งวงกลมก็จะได้การกระตุ้น แล้วบอกสมองว่า เครื่องบินและนักบินไม่ได้บินเป็นเส้นตรงอีกต่อไป แต่กำลังเลี้ยวโดยยกปีกข้างหนึ่ง 
ถ้านักบินยังเลี้ยวเท่า ๆ กันต่อไปเรื่อย ๆ น้ำในที่สุดก็จะตามหลอดทันแล้วยุติการเบน cupula
ทำให้รู้สึกเหมือนกับเครื่องบินไม่ได้เลี้ยวอีกต่อไป
แต่เมื่อนักบินหยุดการเลี้ยวเครื่องบิน หลอดจะได้การกระตุ้นทำให้รู้สึกว่า กำลังเลี้ยวไปในทิศตรงกันข้ามแทนที่กำลังบินตรง ๆ ไปตามแนวระดับ
เพื่อตอบสนองชดเชยต่อความรู้สึกที่เป็นการแปลสิ่งเร้าผิดเช่นนี้ นักบินบ่อยครั้งจะเอียงตัวไปในทิศที่ตอนแรกเลี้ยว
แต่ก็มีการตอบสนองที่เป็นอันตรายยิ่งกว่านี่ที่เรียกว่า graveyard spiral (การเลี้ยวเป็นก้นหอยสู่สุสาน)
เพราะแทนการเอียงตัวไปในทิศที่ตอนแรกเลี้ยว นักบินอาจจะทำการเลี้ยวเครื่องบินต่อไปอีก
ซึ่งถ้าทำอย่างนี้ต่อไปเรื่อย ๆ เครื่องบินก็จะบินต่ำลงเรื่อย ๆ แล้วในที่สุดจะตกถึงพื้น
ประวัติ

นักสรีรวิทยาชาวฝรั่งเศส (Jean Pierre Flourens เป็นผู้พิสูจน์เป็นคนแรกว่า ใจอยู่ที่สมอง ไม่ใช่ที่หัวใจ) ได้ทำลายหลอดกึ่งวงกลมแนวนอนของนกพิราบ แล้วได้สังเกตว่า นกจะบินเป็นวงกลมต่อไปเรื่อย ๆ ซึ่งเป็นการแสดงหน้าที่ของหลอด
ดูเพิ่ม

หู
หูชั้นใน
เชิงอรรถและอ้างอิง

บทความนี้รวมเอาข้อความซึ่งเป็นสาธารณสมบัติจากหน้าที่ 1049 ของหนังสือเกรย์อนาโตมีฉบับพิมพ์ครั้งที่ 20 (ค.ศ. 1918 )
↑  "canal, semicircular", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (แพทยศาสตร์) หลอดกึ่งวงกลม
1 2 3 4 5  
Saladin (2010a), The Semicircular Ducts, pp. 611-612 (627-628) harvp error: no target: CITEREFSaladin2010a (help)
↑  
Purves et al (2008a), The Semicircular Canals , pp. 351-353 harvp error: no target: CITEREFPurves_et_al2008a (help)
1 2  
Goldberg, Walker & Hudspeth (2013), The Semicircular Canals Sense Head Rotation, pp. 919-920 harvp error: no target: CITEREFGoldbergWalkerHudspeth2013 (help)
↑  Spoor, Fred; Garland, Theodore; Krovitz, Gail; Ryan, Timothy M.; Silcox, Mary T.; Walker, Alan (2007). "The primate semicircular canal system and locomotion". Proceedings of the National Academy of Sciences. 104 (26): 10808–12. Bibcode:2007PNAS..10410808S. doi:10.1073/pnas.0704250104. JSTOR 25436020. PMC 1892787. PMID 17576932.
↑  Hammond, Katherine L.; Loynes, Helen E.; Mowbray, Catriona; Runke, Greg; Hammerschmidt, Matthias; Mullins, Mary C.; Hildreth, Victoria; Chaudhry, Bill; Whitfield, Tanya T. (2009).  Hendricks, Michael (บ.ก.). "A Late Role for bmp2b in the Morphogenesis of Semicircular Canal Ducts in the Zebrafish Inner Ear". PLoS ONE. 4 (2): e4368. Bibcode:2009PLoSO...4.4368H. doi:10.1371/journal.pone.0004368. PMC 2629815. PMID 19190757.
↑  Katz, Jack; Chasin, Marshall; English, Kristina; Hood, Linda J.; Tillery, Kim L. (2015). Handbook of Clinical Audiology (7th ed.). Philadelphia, PA: Wolters Kluwer. pp. 383-385. ISBN 978-1-4511-9163-9.
1 2  Antunano, Melchor J. "FAA: Medical Facts for Pilots" (PDF). Federal Aviation Administration. สืบค้นเมื่อ 2011-12-08.
↑  Pearce, J.M.S. (2009-03-17). "Marie-Jean-Pierre Flourens (1794-1867) and Cortical Localization". European Neurology. 61 (5): 311–314. doi:10.1159/000206858.
รูปภาพอื่น ๆ

กระดูกขมับข้างขวา ตัดแบ่งหน้าหลัง
คอเคลียและโพรงหู มองจากด้านบน
หัวลูกแกะในครรภ์ผ่าขวาง ใกล้กับกระดูกห้องหูชั้นใน ขยาย 30 เท่า
ตำแหน่งของกระดูกห้องหูชั้นในด้านขวาในกะโหลก มองจาด้านบน
แหล่งข้อมูลอื่น

https://web.archive.org/web/20070616133210/http://www.bio.psu.edu/people/faculty/strauss/anatomy/nerv/innerear2.htm
https://www.ncbi.nlm.nih.gov/books/NBK10863/
http://www.britannica.com/EBchecked/topic/175622/human-ear/65037/Vestibular-system?anchor=ref531828
| --- | --- |
ฐานข้อมูลการควบคุมรายการหลักฐาน :  Terminologia Anatomica 
ระบบการทรงตัวและคอเคลีย
ปรัชญาประวัติศาสตร์

ปรัชญาประวัติศาสตร์ (อังกฤษ: philosophy of history) คือการศึกษาเชิงปรัชญาเกี่ยวกับประวัติศาสตร์และสาขาวิชาต่าง ๆ คำนี้คิดขึ้นโดยนักปรัชญาชาวฝรั่งเศส วอลแตร์
ในปรัชญาร่วมสมัย  มีความแตกต่างเกิดขึ้นระหว่างปรัชญาประวัติศาสตร์ เชิงทฤษฎี และปรัชญาประวัติศาสตร์ เชิงวิจารณ์ ซึ่งปัจจุบันเรียกว่า ปรัชญาเชิงวิเคราะห์
เรื่องเล่าน้ำท่วมในปฐมกาล

ตำนานน้ำท่วมในคัมภีร์ไบเบิล
The Flood of Noah and Companions (ราว ค.ศ.1911) โดย Léon Comerre. Musée d'Arts de Nantes
เรื่องเล่าน้ำท่วมในปฐมกาล (อังกฤษ: Genesis flood narrative; บทที่ 6–9 ของหนังสือปฐมกาล) เป็นตำนานน้ำท่วมโลกของชาวฮีบรู เล่าถึงการติดสินพระทัยของพระเจ้าที่จะทำให้จักรวาลคืนกลับสู่สภาวะก่อนการสร้างและฟื้นฟูโลกขึ้นมาใหม่จากสรรพชีวิตบนเรือโนอาห์
หนังสือปฐมกาลอาจจะเขียนขึ้นเมื่อราวศตวรรษที่ 5 ก่อนคริสตกาล แม้ว่านักวิชาการบางคนเชื่อว่ายุคบรรพกาล (บทที่ 1-11) รวมถึงเรื่องเล่าน้ำท่วมอาจจะได้รับการรวบรวมและเพิ่มเข้ามาในช่วงปลายศตวรรษที่ 3 ก่อนคริสตกาล หนังสือปฐมกาลเขียนขึ้นจาก 2 แหล่งที่เรียกว่า Priestly source และ non-Priestly หรือ Yahwist แม้ว่ารายละเอียดหลายอย่างมีความขัดแย้งกัน และเรื่องราวก็หลอมรวมเป็นหนึ่งเดียวกัน
น้ำท่วมโลกตามที่บรรยายในตำนานนี้ไม่สอดคล้องกับการค้นพบทางกายภาพในด้านธรณีวิทยา โบราณคดี บรรพชีวินวิทยา และการกระจายพันธุ์ของสิ่งมีชีวิตทั่วโลก สาขาหนึ่งของรังสรรค์นิยมที่เรียกว่าธรณีวิทยาน้ำท่วม (flood geology) เป็นวิทยาศาสตร์เทียมที่พยายามโต้แย้งว่าน้ำท่วมโลกดังกล่าวเคยเกิดขึ้นจริง คริสต์ศาสนิกชนบางคนตีความเรื่องเล่านี้ว่าเป็นการเล่าถึงน้ำท่วมในท้องถิ่นแทนที่จะเป็นเหตุการณ์ระดับโลก
นาเซอร์ บาราซีเตอ

| 0 | 1 | 2 | 3 |
| --- | --- | --- | --- |
 บาราซีเตอกับอาร์เซนอลใน ค.ศ. 2007
ข้อมูลส่วนตัว
ชื่อเต็ม:  นาเซอร์ บาราซีเตอ
วันเกิด:   (1990-05-27) 27 พฤษภาคม ค.ศ. 1990 (34 ปี)
สถานที่เกิด:  อาร์เนม เนเธอร์แลนด์
ส่วนสูง:  1.88 m (6 ft 2 in)
ตำแหน่ง:  กองกลางตัวรุก, กองหน้า
สโมสรเยาวชน
0000–2006:  N.E.C.
2006–2007:  อาร์เซนอล
สโมสรอาชีพ*
| ปี |  ทีม |  ลงเล่น |  (ประตู) |
| 2007–2011 |  อาร์เซนอล |  0 |  (0) |
| 2008–2009 |  → ดาร์บีเคาน์ตี (ยืมตัว) |  30 |  (1) |
| 2010–2011 |  → Vitesse Arnhem (ยืมตัว) |  9 |  (0) |
| 2011–2012 |  เอาส์ทรีอาวีน |  34 |  (12) |
| 2012–2014 |  อาแอ็ส มอนาโก |  11 |  (0) |
| 2013 |  → เอาส์ทรีอาวีน (ยืมตัว) |  5 |  (1) |
| 2014–2017 |  FC Utrecht |  75 |  (16) |
| 2016 |  → Jong FC Utrecht |  2 |  (1) |
| 2017–2018 |  Yeni Malatyaspor |  15 |  (2) |
| 2017–2019 |  อัลญะซีเราะฮ์ |  12 |  (5) |
| 2019 |  บุรีรัมย์ ยูไนเต็ด |  14 |  (6) |
ทีมชาติ
| 2006–2007 |  เนเธอร์แลนด์ อายุไม่เกิน 17 ปี |  8 |  (3) |
| 2007–2009 |  เนเธอร์แลนด์ อายุไม่เกิน 19 ปี |  17 |  (6) |
| 2009–2012 |  เนเธอร์แลนด์ อายุไม่เกิน 20 ปี |  6 |  (2) |
| 2009–2012 |  เนเธอร์แลนด์ อายุไม่เกิน 21 ปี |  9 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17 ธันวาคม 2019
นาเซอร์ บาราซีเตอ (ดัตช์: Nacer Barazite; เกิด 27 พฤษภาคม พ.ศ. 2533) เป็นนักฟุตบอลชาวดัตช์ เขาเคยมาค้าแข้งให้กับบุรีรัมย์ ยูไนเต็ด ในไทยลีก และเขาเคยเล่นฟุตบอลให้กับสโมสรในประเทศอังกฤษอย่างอาร์เซนอลและดาร์บีเคาน์ตี และสโมสรในประเทศฝรั่งเศสอย่างอาแอ็ส มอนาโก  นอกจากนี้เขายังเคยเล่นให้กับทีมชาติเนเธอร์แลนด์ชุดเยาวชนอีกด้วย
สโมสรอาชีพ > บุรีรัมย์ ยูไนเต็ด

ในวันที่ 26 มิถุนายน ค.ศ. 2019 สโมสรฟุตบอลบุรีรัมย์ ยูไนเต็ด ในไทยลีก ได้บรรลุข้อตกลงในการคว้าตัว นาเซอร์ บาราซีเตอ จากสโมสรอัลญะซีเราะฮ์ มาร่วมทีมอย่างเป็นทางการ โดยเจ้าตัวจะสวมเสื้อหมายเลข 39 ต่อมาในวันที่ 3 กรกฎาคม ค.ศ. 2019 โตโยต้า ลีกคัพ รอบ 16 ทีมสุดท้าย บาราซีเตอลงเล่นนัดแรกให้กับสโมสร และทำประตูแรกในนามสโมสร ช่วยบุรีรัมย์บุกไปชนะเจแอล เชียงใหม่ ยูไนเต็ด ที่สนามกีฬาสมโภชเจ็ดร้อยปี ในช่วงต่อเวลาพิเศษ 2–1 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 17 กรกฎาคม ค.ศ. 2019 ช้าง เอฟเอคัพ รอบ 16 ทีมสุดท้าย บาราซีเตอทำแฮตทริกแรกในนามสโมสร ช่วยให้บุรีรัมย์เปิดบ้านเอาชนะระยองไปได้ 5–0 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 21 กรกฎาคม ค.ศ. 2019 บาราซีเตอทำประตูแรกในลีก ในนัดที่บุรีรัมย์เปิดบ้านเสมอกับทรูแบงค็อก ยูไนเต็ด 1–1 ต่อมาในวันที่ 24 กรกฎาคม ค.ศ. 2019 โตโยต้า ลีกคัพ รอบ 8 ทีมสุดท้าย บาราซีเตอทำประตูชัยในช่วงต่อเวลาพิเศษ ช่วยให้บุรีรัมย์บุกไปเอาชนะทรูแบงค็อก ยูไนเต็ด ที่สนามธรรมศาสตร์ 1–0 ผ่านเข้าสู่รอบรองชนะเลิศได้สำเร็จ ต่อมาในวันที่ 27 กรกฎาคม ค.ศ. 2019 บาราซีเตอทำประตูที่ 2 ในลีก ช่วยให้บุรีรัมย์บุกไปเอาชนะสมุทรปราการ ซิตี้ ที่สนามกกท. บางพลี 4–1 ต่อมาในวันที่ 7 สิงหาคม ค.ศ. 2019 ช้าง เอฟเอคัพ รอบ 8 ทีมสุดท้าย บาราซีเตอทำประตูเก็บตกจากการรับกระฉอกของทศพร ศรีเรือง ช่วยให้บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 สุดท้าย บุรีรัมย์เอาชนะในการยิงลูกโทษ 5–4 ผ่านเข้าสู่รอบรองชนะเลิศได้สำเร็จ
ในวันที่ 11 สิงหาคม ค.ศ. 2019 บาราซีเตอทำประตูที่ 3 ในลีก ช่วยให้บุรีรัมย์บุกไปเอาชนะตราด 1–0 โดยประตูนี้มีจุดเริ่มต้นจากการที่อันเดรส ตุญเญซ เริ่มเล่นบอลไม่ตรงจุดที่ได้ฟาล์ว ทำให้ผู้เล่นของตราดไม่พอใจจนต้องวอล์กเอาต์ออกจากสนาม ก่อนที่จะกลับมาแข่งขันต่อ ต่อมาในวันที่ 17 สิงหาคม ค.ศ. 2019 บาราซีเตอทำประตูที่ 4 ในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0 ต่อมาในวันที่ 20 ตุลาคม ค.ศ. 2019 บาราซีเตอทำประตูที่ 5 ในลีก ช่วยให้บุรีรัมย์เปิดบ้านแซงเอาชนะ การท่าเรือ ไปได้ 3–1 ต่อมาในวันที่ 26 ตุลาคม ค.ศ. 2019 ไทยลีกนัดปิดฤดูกาล บุรีรัมย์ต้องออกไปเยือนเชียงใหม่ที่สนามกีฬาสมโภชเชียงใหม่ 700 ปี โดยในนัดนี้ ถ้าบุรีรัมย์ชนะ หรือ บุรีรัมย์เสมอ-แพ้ แล้วสิงห์เชียงรายไม่ชนะ บุรีรัมย์จะคว้าแชมป์ไทยลีกสมัยที่ 7 ทันที ในนัดนี้ บาราซีเตอทำประตูที่ 6 ในลีก ช่วยให้บุรีรัมย์ขึ้นนำ แต่สุดท้ายก็มาโดนเชียงใหม่ตามตีเสมอ ทำให้จบเกมด้วยผลเสมอ 1–1 ในขณะที่สิงห์ เชียงราย บุกไปเอาชนะ สุพรรณบุรี 5–2 ทำให้ทั้งสองทีมมีคะแนนเท่ากัน แต่สิงห์ เชียงราย มี เฮด-ทู-เฮด ที่ดีกว่า ทำให้บุรีรัมย์พลาดโอกาสคว้าแชมป์ไทยลีกสมัยที่ 7 อย่างน่าเสียดาย
สถิติอาชีพ > สโมสร

| สโมสร | ฤดูกาล | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ถ้วยลีก> ลงเล่น | ถ้วยลีก> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- |
| อาร์เซนอล | 2007–08 | 0 | 0 | 0 | 0 | 2 | 0 | 0 | 0 | — | — | 2 | 0 |
| ดาร์บีเคาน์ตี (ยืมตัว) | 2008–09 | 30 | 1 | 4 | 0 | 2 | 0 | 0 | 0 | — | — | 36 | 1 |
| อาร์เซนอล | 2009–10 | 0 | 0 | 0 | 0 | 1 | 0 | 0 | 0 | — | — | 1 | 0 |
| Vitesse Arnhem (ยืมตัว) | 2010–11 | 9 | 0 | 2 | 3 | – | – | 0 | 0 | — | — | 11 | 3 |
| ออสเตรีย เวียนนา | 2010–11 | 16 | 4 | 1 | 0 | – | – | 0 | 0 | — | — | 17 | 4 |
| ออสเตรีย เวียนนา | 2011–12 | 18 | 8 | 3 | 0 | – | – | 12 | 11 | — | — | 33 | 19 |
| อาแอ็ส มอนาโก | 2011–12 | 7 | 0 | 0 | 0 | 0 | 0 | 0 | 0 | — | — | 7 | 0 |
| อาแอ็ส มอนาโก | 2012–13 | 4 | 0 | 0 | 0 | 1 | 1 | 0 | 0 | — | — | 5 | 1 |
| ออสเตรีย เวียนนา | 2012–13 | 5 | 1 | 0 | 0 | – | – | 0 | 0 | — | — | 5 | 1 |
| FC Utrecht | 2014–15 | 16 | 2 | 0 | 0 | – | – | 1 | 0 | — | — | 17 | 2 |
| บุรีรัมย์ ยูไนเต็ด | 2019 | 13 | 6 | 3 | 4 | 3 | 2 | — | — | — | — | 19 | 12 |
เกียรติประวัติ > สโมสร

ลีกเดอ: 2013
ออสเตรียนบุนเดสลีกา: 2013
ไทยลีก: รองชนะเลิศ 2019
ไทยลีกคัพ: รองชนะเลิศ 2019
แหล่งข้อมูลอื่น

สถิติของ Nacer Barazite ที่ Soccerbase
ข้อมูลของ นาเซอร์ บาราซีเตอ ที่ ซ็อกเกอร์เวย์
Netherlands stats at OnsOranje